Այն, ինչ այժմ կատարվում է, ռազմական փորձագետ Դավիթ Հարությունովն անվանում է Հայաստանի եւ Ադրբեջանի միջեւ օբյեկտիվորեն գոյություն ունեցող սպառազինության մրցավազքի եւս մեկ օրինակ: «Այժմ հենց այդ ոլորտում է գնում սպառազինությունների մրցավազքը: Խոսքը միջին եւ մեծ հեռահարության հրթիռների ձեռքբերման մասին է: Բանն այն է, որ հենց այդ համակարգերն այս կոնֆլիկտում ունեն ստրատեգիական նշանակություն եւ հրթիռային զսպման հարցում կարեւոր դեր են խաղում», - ասաց փորձագետը մեզ հետ զրույցում՝ հավելելով, որ սպառազինությունների մրցավազքը կլանում է կոնֆլիկտում մասնակից երկրների ռեսուրսների մեծ մասը: